[pic] | EUROPA-KOMMISSIONEN |

Bruxelles, den 17.8.2010

KOM(2010) 438 endelig

.

RAPPORT FRA KOMMISSIONEN TO EUROPA-PARLAMENTET OG RÅDET

om udgifter under EGFL Alarmsystemet nr. 4-6/2010

INDHOLDSFORTEGNELSE

1. Indledning 3

2. Formålsbestemte indtægter til EGFL 3

3. Indtægter fra de midlertidige omstruktureringsafgifter (sukker) 4

4. Bemærkninger angående gennemførelsen af EGFL-budgettet for 2010 4

5. Forbrug af formålsbestemte indtægter til EGFL 8

6. Forbrug af indtægter fra de midlertidige omstruktureringsafgifter (sukker) 8

7. Gennemførelse af Sukkeromstruktureringsfonden 8

8. Konklusioner 9

BILAG: | FORELØBIGT FORBRUG AF EGFL-BEVILLINGER PR. 30.4.2010 |

INDLEDNING

Bilaget viser budgettets faktiske udnyttelsesgrad i perioden 16. oktober 2009 – 30. april 2010 sammenholdt med udgiftsprofilen med baggrund i indikatoren, som er fastlagt på grundlag af bestemmelserne i artikel 20 i Rådets forordning (EF) nr. 1290/2005[1].

FORMÅLSBESTEMTE INDTÆGTER TIL EGFL

I henhold til artikel 34 i Rådets forordning (EF) nr. 1290/2005 om finansiering af den fælles landbrugspolitik betegnes indtægter fra finansielle korrektioner i forbindelse med efterprøvende regnskabsafslutninger, fra uregelmæssigheder og fra mælkeafgiften som formålsbestemte indtægter til finansiering af EGFL's udgifter. Efter disse bestemmelser kan formålsbestemte indtægter anvendes til at finansiere EGFL-udgifter afholdt af medlemsstaterne. Hvis nogle af disse indtægter ikke anvendes, vil de automatisk blive overført til det følgende regnskabsår[2].

Kommissionens ændringsskrivelse for 2010 omfatter både dens seneste skøn over de bevillinger, der vil være behov for til at finansiere de forventede udgifter til markedsforanstaltninger og direkte støtte, og skøn over de formålsbestemte indtægter, der forventes at blive opkrævet i løbet af det pågældende regnskabsår, og fremførsel af saldo af formålsbestemte indtægter, der er til rådighed fra det foregående regnskabsår. Derfor tog Kommissionen i sit forslag til denne ændringsskrivelse vedrørende de bevillinger, der skal afsættes til EGFL, hensyn til de samlede formålsbestemte indtægter, der forventes at være til rådighed i det kommende regnskabsår, ved at anmode om bevillinger, der er beregnet ved at trække de anslåede formålsbestemte indtægter fra de anslåede udgifter for EGFL for samme år. Budgetmyndigheden vedtog derpå det nye EGFL-budget, hvis bevillinger ikke omfatter de forventede formålsbestemte indtægter.

Ved udarbejdelsen af ændringsskrivelsen for 2010 skønnede Kommissionen de disponible formålsbestemte indtægter til 922 mio. EUR. Det drejer sig om følgende:

- De formålsbestemte indtægter, der forventedes genereret i løbet af regnskabsåret 2010, blev anslået til 789 mio. EUR. Der forventedes 600 mio. EUR fra korrektioner i forbindelse med efterprøvende regnskabsafslutning og 91 mio. EUR fra uregelmæssigheder. Indtægterne fra mælkeafgiften blev anslået til at udgøre 98 mio. EUR.

- De formålsbestemte indtægter, der forventedes at kunne overføres fra regnskabsår 2009 til 2010, blev anslået til 133 mio. EUR.

I sin ændringsskrivelse for 2010 afsatte Kommissionen disse indtægter på 922 mio. EUR til to ordninger. Det drejer sig om følgende:

- 222 mio. EUR blev afsat til driftsfondene for producentorganisationer i sektoren for frugt og grøntsager, og

- 700 mio. EUR blev afsat til enkeltbetalingsordningen.

Til disse to ordninger vedtog budgetmyndigheden i sidste ende bevillinger på henholdsvis 547 mio. EUR og 28 480 mio. EUR i overensstemmelse med Kommissionens ændringsskrivelse. Summen af de vedtagne bevillinger og de ovennævnte formålsbestemte indtægter svarer til et samlet skøn over bevillingsbehov på 769 mio. EUR til driftsfondene for producentorganisationer i sektoren for frugt og grøntsager og 29 180 mio. EUR til enkeltbetalingsordningen.

I vedlagte tabel, som viser gennemførelsen af 2010-budgettet pr. 30.4.2010, indgår de vedtagne bevillinger til ovennævnte to ordninger i de oprindelige budgetbevillinger til sektoren for frugt og grøntsager og sektoren for afkoblet direkte støtte, som beløber sig til henholdsvis 720,1 mio. EUR og 33 272 mio. EUR uden hensyntagen til ovennævnte formålsbestemte indtægter. Sammen med indtægterne til disse sektorer beløber de vedtagne bevillinger på 2010-budgettet sig til i alt 942,1 mio. EUR med hensyn til frugt og grøntsager og 33 972 mio. EUR med hensyn til afkoblet direkte støtte.

INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

De midlertidige omstruktureringsafgifter for sukker betragtes som formålsbestemte indtægter, der skal finansiere sukkeromstruktureringsstøtten og anden støtte fra sukkeromstruktureringsfonden. For hvert produktionsår (2006/07 til 2008/09) vedrører disse afgifter de kvotemængder af sukker, insulinsirup og isoglucose, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden i to rater (sidste frist er hvert år den 31. marts og den 30. november). Ved opstillingen af budgettet for 2010 blev disse indtægter anslået til 606,8 mio. EUR for det kommende regnskabsår. Et beløb på 717,9 mio. EUR forventedes samtidig at kunne fremføres fra regnskabsår 2009 til regnskabsår 2010.

BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2010

Nedenfor følger en række korte kommentarer til visse budgetartikler, der viser eller i årets løb vil vise de største forskelle mellem den faktiske og den forventede gennemførelse af budgettet for 2010:

Markedsforanstaltninger

Forbruget af bevillinger til interventioner på landbrugsmarkederne var 241,4 mio. EUR lavere end de afsatte budgetbevillinger som fastsat ved indikatorniveauet pr. 30.4.2010. Denne forskel kan navnlig tilskrives fødevareprogrammerne og sektoren for mælk og mejeriprodukter, der på dette tidspunkt udviser et underforbrug. For andre sektorer såsom frugt og grøntsager, vin og andre vegetabilske produkter/foranstaltninger ses der til gengæld et overforbrug.

Korn (– 12,3 mio. EUR)

Det lavere forbrug af bevillinger i forhold til indikatoren på nuværende tidspunkt skyldes hovedsagelig det lavere forbrugstempo vedrørende korn til offentlig oplagring sammenholdt med tempoet på det tidspunkt, hvor 2010-indikatoren blev udarbejdet. Dette lavere tempo påvirker de af medlemsstaterne afholdte og anmeldte udgifter vedrørende omkostningerne ved denne oplagring. Kommissionen mener, at denne situation er midlertidig.

Restitutioner for produkter, der ikke er opført i bilag I (– 27,5 mio. EUR)

Det lavere forbrug af bevillinger i forhold til indikatoren på nuværende tidspunkt skyldes hovedsagelig medlemsstaternes færre udgifter til betaling af eksportrestitutioner for mejeriprodukter, der er indarbejdet i de eksporterede forarbejdede landbrugsprodukter. Dette skyldes det forhold, at situationen på markedet for mejeriprodukter er blevet meget forbedret i forhold til den, der gjorde sig gældende, dengang ændringsskrivelsen for regnskabsåret 2010 blev udarbejdet. Som følge af denne forbedring indstillede Kommissionen i november 2009 betalingen af eksportrestitutioner for mejeriprodukter. Kommissionen mener, at det lavere bevillingsforbrug i denne sektor vil fortsætte indtil regnskabsårets udgang, og at det vil resultere i budgetbesparelser i denne sektor.

Fødevareprogrammer (– 109,6 mio. EUR)

Det lavere forbrug af bevillinger i forhold til indikatoren på nuværende tidspunkt skyldes Kommissionens forsinkede godkendelse af fødevaredistributionsplanen for 2010. Medens de udlagringer af korn og sukker fra offentlige lagre, der var forudset i 2010-planen, har været meget langsomme, startede de i samme plan forudsete udlagringer af mejeriprodukter først efter den 1. maj 2010. På nuværende tidspunkt mener Kommissionen, at dette forbrugstempo er midlertidigt, og at betalingerne vil blive fremskyndet i løbet af regnskabsåret.

Sukker (+ 8,9 mio. EUR)

De vigtigste foranstaltninger, der finansieres på dette års budget, er betaling af udestående eksportrestitutionscertifikater for sukker, som er anslået til 12,0 mio. EUR, og udgifterne til de mængder sukker på offentlige lagre, der skal fordeles blandt de socialt dårligst stillede i henhold til fødevaredistributionsplanen for 2010, som anslås til – 11,0 mio. EUR. Inkl. betaling af udestående beløb for andre sukkerordninger, der er anslået til 0,5 mio. EUR, beløb det endelige budget for sukkersektoren sig til 1,5 mio. EUR. EGFL-betalingerne til denne sektor vedrører dog navnlig de udestående eksportrestitutionscertifikater til et samlet beløb af 9,4 mio. EUR. Levering af sukker fra offentlige lagre har endnu ikke fundet sted. De allerede gennemførte betalinger i denne sektor svarer derfor til et stort overforbrug i forhold til indikatoren på nuværende tidspunkt.

Frugt og grøntsager (+ 27,9 mio. EUR i forhold til de vedtagne bevillinger)

Dette forbrugsniveau skyldes de betalinger, som medlemsstaterne allerede har foretaget til producentorganisationernes driftsfonde, der finansieres gennem både de vedtagne budgetbevillinger og de formålsbestemte indtægter til denne ordning på budgettet for 2010 (NB: se nærmere enkeltheder ovenfor i punkt 2). Dette forbrugsniveau skyldes anvendelsen af indikatoren for perioden indtil 30. april 2010 på de vedtagne budgetbevillinger, der ikke omfatter de formålsbestemte indtægter til denne sektor.

NB: Af hensyn til læseren har Kommissionen indføjet fodnoten * i den foreløbige gennemførelsestabel i bilaget. Fodnoten viser, hvad situationen ville have været, hvis indikatoren pr. 30. april 2010 var blevet anvendt på de samlede bevillinger, der forventes at være til rådighed for at kunne finansiere denne sektor. Som anført i punkt 2 ovenfor vil de samlede finansieringsmidler, der forventes at være til rådighed for denne sektor, bestå af de vedtagne budgetbevillinger på 720,1 mio. EUR og de formålsbestemte indtægter til denne sektor, der anslås at udgøre 222,0 mio. EUR. Var indikatoren blevet anvendt på den samlede finansiering på 942,1 mio. EUR, der forventedes at være til rådighed for denne sektor, ville der have været et underforbrug på – 48,3 mio. EUR.

På nuværende tidspunkt mener Kommissionen, at situationen kun er midlertidig, og at budgettet for 2010 vil blive gennemført som fastlagt.

Produkter fra vinsektoren (+ 33,3 mio. EUR)

I forhold til de budgetbevillinger, som indikatoren har udpeget pr. 30. april 2010, skyldes dette forbrug over budgetbevillingerne medlemsstaternes fremskyndede betalinger til især rydningsordningen. Det ses også, at medlemsstaterne har fremskyndet betalingerne til de nationale støtteprogrammer, men i et langsommere tempo. Da de primære udgifter i denne sektor (NB: de nationale støtteprogrammer og rydningsordningen) er underlagt faste lofter, finder Kommission, at denne situation er midlertidig.

Andre vegetabilske produkter/foranstaltninger (+ 9,9 mio. EUR)

I forhold til de budgetbevillinger, som indikatoren har udpeget pr. 30. april 2010, skyldes dette forbrug over budgetbevillingerne medlemsstaternes fremskyndede betalinger til især POSEI-programmerne. Baseret på erfaringerne fra sidste år, anser Kommissionen denne situation for midlertidig.

Mælk og mejeriprodukter (- 154,7 mio. EUR)

Situationen på markedet for mejeriprodukter er blevet meget forbedret i forhold til den, der gjorde sig gældende, da ændringsskrivelsen for regnskabsåret 2010 blev udarbejdet. Kommissionen har som følge heraf kunnet indstille betalingen af eksportrestitutioner for mejeriprodukter. Endvidere er markedspriserne i EU steget betydeligt, og det har stoppet leveringen af skummetmælkspulver og smør til offentlige lagre, hvor lagermængderne af begge produkter har stabiliseret sig. Det lavere forbrug af bevillinger i forhold til indikatoren på nuværende tidspunkt skyldes de nuværende lavere udgifter, der afholdes i denne sektor som følge af førnævnte faktorer. Derfor finder Kommissionen, at dette lavere bevillingsforbrug i denne sektor vil fortsætte indtil regnskabsårets udgang, og at det vil medføre budgetbesparelser i denne sektor.

Direkte støtte

Forbruget af bevillinger til direkte støtte var 728,4 mio. EUR større end det niveau, der fremgik af indikatoren pr. 30. april 2010.

Afkoblet direkte støtte (+ 865,4 mio. EUR i forhold til de vedtagne bevillinger)

Dette forbrugsniveau skyldes medlemsstaternes betalinger til enkeltbetalingsordningen, der finansieres af både de vedtagne budgetbevillinger og de formålsbestemte indtægter til denne ordning på budgettet for 2010 (NB: se nærmere enkeltheder ovenfor i punkt 2). Dette forbrugsniveau skyldes anvendelsen af indikatoren for perioden indtil 30. april 2010 på de vedtagne budgetbevillinger, der ikke omfatter de formålsbestemte indtægter til denne sektor.

NB: Af hensyn til læseren har Kommissionen indføjet fodnoten * i den foreløbige gennemførelsestabel i bilaget. Fodnoten viser, hvad situationen ville have været, hvis indikatoren pr. 30. april 2010 var blevet anvendt på de samlede bevillinger, der forventes at være til rådighed for at kunne finansiere denne sektor. Som anført i punkt 2 ovenfor vil de samlede finansieringsmidler, der forventes at være til rådighed for denne sektor, bestå af de vedtagne budgetbevillinger på 33 272 mio. EUR og de formålsbestemte indtægter til denne sektor, der anslås at udgøre 700 mio. EUR. Var indikatoren blevet anvendt på den samlede finansiering på 33 972 mio. EUR, der forventedes at være til rådighed for denne sektor, ville overforbruget have været begrænset til 190,3 mio. EUR

På nuværende tidspunkt mener Kommissionen, at der for denne ordning vil være en bedre gennemførelse i 2010 sammenlignet med gennemførelsen i 2009.

Anden direkte støtte (– 138,5 mio. EUR)

Dette forbrugsmønster skyldes især det langsommere tempo i medlemsstaternes betalinger til visse ordninger (præmier for ammekøer, tobak og hård hvede) i forhold til indikatoren på dette tidspunkt. På nuværende tidspunkt forventer Kommissionen, at denne situation vil være midlertidig.

Revision af landbrugsudgifter

Afslutning af foregående års regnskaber (+ 115 mio. EUR)

Dette forbrugsmønster fremkommer ved at sammenholde allerede gennemførte korrektioner i forbindelse med regnskabsafslutningen med den tilsvarende indikator pr. 30. april 2010. Det skal dog bemærkes, at alle de beslutninger om regnskabsafslutning, der forventes vedtaget inden udgangen af indeværende regnskabsår, endnu ikke foreligger. På nuværende tidspunkt anser Kommissionen derfor dette forbrug for at være midlertidigt.

Det bør dog understreges, at mens Kommissionen i sin ændringsskrivelse for 2010 foreslog korrektioner svarende til – 80,0 mio. EUR, fastholdt budgetmyndigheden et beløb på – 310,0 mio. EUR. Kommissionen mener på nuværende tidspunkt, at de forventede korrektioner som følge af beslutningerne om regnskabsafslutning og medlemsstaternes manglende overholdelse af betalingsfrister ikke vil være tilstrækkelige til at dække dette ekstraordinære beløb, der er pålagt af budgetmyndigheden, og at det vil kunne føre til en væsentlig mangel på negative budgetbevillinger, som Kommissionen vil skulle dække gennem positive budgetbevillinger for at kunne afslutte denne budgetkonto i 2010.

FORBRUG AF FORMÅLSBESTEMTE INDTÆGTER TIL EGFL

Tabellen i bilaget viser, at formålsbestemte indtægter på 522,7 mio. EUR var blevet opkrævet pr. 30. april 2010. Det drejer sig om følgende:

- Indtægterne fra korrektioner fra den efterprøvende regnskabsafslutning beløb sig til ca. 188,8 mio. EUR, og der forventes at indgå yderligere beløb ved regnskabsårets udgang.

- Indtægterne fra uregelmæssigheder beløb sig til ca. 92,4 mio. EUR, og der forventes også at indgå yderligere beløb ved regnskabsårets udgang.

- På nuværende tidspunkt skulle alle indtægterne fra mælkeafgiften være blevet opkrævet, og de beløber sig til ca. 100 mio. EUR sammenholdt med det oprindelige skøn på 98 mio. EUR.

- I modsætning til det oprindeligt anslåede beløb på 133 mio. EUR beløb de formålsbestemte indtægter, der blev overført fra 2009 til 2010, sig i sidste ende til 141,5 mio. EUR.

De formålsbestemte indtægter, der kan anvendes til at finansiere EGFL's udgifter, beløb sig derfor pr. 30. april 2010 til 522,7 mio. EUR. På nuværende tidspunkt forventer Kommission, at den vil opkræve alle de formålsbestemte indtægter på 789 mio. EUR, der forventes opkrævet i 2010 i budgettet for 2010.

FORBRUG AF INDTÆGTER FRA DE MIDLERTIDIGE OMSTRUKTURERINGSAFGIFTER (SUKKER)

I november 2009 indbetalte medlemsstaterne anden rate af de midlertidige omstruktureringsafgifter for produktionsåret 2008/09 på 606,8 mio. EUR, hvilket præcist svarer til det oprindeligt anslåede beløb. I modsætning til det oprindeligt anslåede beløb på 717,9 mio. EUR beløb de formålsbestemte indtægter, der blev overført fra 2009 til 2010, sig i sidste ende til 768,3 mio. EUR. Derfor beløb de samlede formålsbestemte indtægter, der var til rådighed til budgettet for 2010 i form af midlertidige omstruktureringsafgifter, sig til 1 375,1 mio. EUR.

GENNEMFØRELSE AF SUKKEROMSTRUKTURERINGSFONDEN

Ved udgangen af april 2010 havde medlemsstaterne udbetalt støtte på 91,1 mio. EUR til den omstrukturerede sukkerindustri, diversificeringsstøtte eller støtte til sukkerraffinering.

KONKLUSIONER

Den foreløbige gennemførelse af bevillingerne på EGFL-budgettet for 2010 for perioden til den 30. april 2010 viser, at de månedlige tilbagebetalinger til medlemsstaterne oversteg indikatoren med ca. 571,2 mio. EUR. Dette overforbrug skyldes hovedsagelig udgifterne til direkte støtte, medens den forbedrede situation på mælkemarkedet, hvad angår interventionsudgifterne på landbrugsmarkederne, vil føre til besparelser både med hensyn de forventede udgifter til eksportrestitutioner for mejeriprodukter samt de forventede udgifter til oplagring af smør og skummetmælkspulver.

Kommissionen forventer på nuværende tidspunkt, at både de formålsbestemte indtægter, der nu er til rådighed, og dem, der vil blive til rådighed i årets løb, hovedsagelig vil blive anvendt til at dække finansieringen af producentorganisationernes driftsfonde og enkeltbetalingsordningen, således som det oprindeligt var forventet, da budgettet blev opstillet.

Med hensyn til budgetmyndighedens forhøjelse af beløbene for korrektionerne i forbindelse med beslutningerne om regnskabsafslutning (med – 230,0 mio. EUR til i alt –310,0 mio. EUR) forventer Kommissionen, at de korrektioner, der er pålagt gennem Kommissionens beslutninger om regnskabsafslutning, såvel som andre korrektioner for medlemsstaternes manglende overholdelse af fristerne for betaling af støtte ikke vil være tilstrækkelige til at finansiere disse negative udgifter. Kommissionen forventer, at den ufinansierede del af disse negative udgifter vil blive dækket af førnævnte potentielle besparelser på landbrugsmarkederne, især vedrørende mejeriprodukter og varer uden for bilag I, og af de formålsbestemte indtægter, der vil blive til rådighed i 2010.

BILAG

[pic]

[1] EUT L 209 af 11.8.2005, s. 1.

[2] Fremførte formålsbestemte indtægter skal anvendes først, dvs. før de bevillinger, der er vedtaget af budgetmyndigheden, eller før de i løbet af året genererede formålsbestemte indtægter (finansforordningens artikel 10).